ഒളിമ്ബിക്സ് താരങ്ങള് പ്രധാനമന്ത്രിക്ക് സമ്മാനിച്ച കായികോപകരണങ്ങള് ലേലം ചെയ്യുന്നത് റെക്കോര്ഡ് വിലക്ക് ഒളിമ്ബിക് സ്വര്ണ മെഡല് ജേതാവ് നീരജ് ചോപ്ര, പിവി സിന്ധു, ലോവ്ലീന തുടങ്ങിയവര് പ്രധാനമന്ത്രിക്ക് സമ്മാനിച്ച കായികോപകരണങ്ങള് ലേലം ചെയ്യുന്നു.സാംസ്കാരിക മന്ത്രാലയംആണ് ഓണ്ലൈന് വഴി ഈ ലേലം സംഘടിപ്പിച്ചിരിക്കുന്നത്. പത്ത് കോടി രൂപയാണ് നീരജിന്റെ ജാവലിനും ലോവ്ലീനയുടെ ഗ്ലൗസുകള്ക്കും ലഭിച്ച ലേലത്തുക. പാരാലിമ്ബിക് താരം സുമിത് അന്തില് മോദിക്ക് സമ്മാനിച്ച ജാവലിന് മൂന്ന് കോടി രൂപയാണ് ലഭിച്ചത്. നീരജ് ചോപ്രയുടെ ജാവലിന്റെ അടിസ്ഥാന വില ഒരു കോടി രൂപയായിരുന്നു. ലോവ്ലീനയുടെ ഗ്ലൗസിന്റെ അടിസ്ഥാന വില 80 ലക്ഷവും. എന്നാല് ലേലത്തില് ഈ വിലയെല്ലാം മറികടന്ന് വില കുതിച്ചുയരുകയായിരുന്നു. നിലവില് ഇത് 10 കോടിയില് എത്തി നില്ക്കുകയാണ്. കൂടാതെ പിവി സിന്ധുവിന്റെ ബാഡ്മിന്റണ് റാക്കറ്റും ബാഗും, ടോക്യോ ഒളിമ്ബിക്സില് നാലാം സ്ഥാനത്ത് എത്തിയ വനിതാ ടീം ഒപ്പിട്ട ഹോക്കി സ്റ്റിക് എന്നിവയും ലേലത്തിന് വച്ചിട്ടുണ്ട്. സിന്ധുവിന്റെ റാക്കറ്റിന് രണ്ട് കോടി രൂപയും ഹോക്കി സ്റ്റിക്കിന് 1,00,00,500 രൂപ ഇതുവരെ ലേല തുക ആയി ലഭിച്ചിട്ടുണ്ട്. ലേലത്തില് നിന്ന് ലഭിക്കുന്ന പണം ഗംഗാ നദിയുടെ ശുചീകരണത്തിനും പുനരുജ്ജീവിപ്പിക്കുന്നതിനുമായി ഉപയോഗിക്കുമെന്ന് പിഐബി പുറത്തിറക്കിയ പ്രസ്താവനയില് വ്യക്തമാക്കിയിരിക്കുന്നത്. അതേസമയം വെള്ളിയാഴ്ച തുടങ്ങിയ ഇഓക്ഷന് ഒക്ടോബര് 7 വരെ ഉണ്ടായിരിക്കും